CELEX: 52015PC0656
Language: da
Date: 2015-12-16
Title: Forslag til RÅDETS AFGØRELSE om den holdning, der skal indtages på Den Europæiske Unions vegne i det Blandede EØS-Udvalg vedrørende en ændring af bilag XXI (Statistikker) til EØS-aftalen (statistikker om udgifter til sundhedspleje)

EUROPA-KOMMISSIONEN
            Bruxelles, den 16.12.2015
            COM(2015) 656 final
            2015/0299(NLE)
            Forslag til
            RÅDETS AFGØRELSE
            om den holdning, der skal indtages på Den Europæiske Unions vegne i det Blandede EØS-Udvalg vedrørende en ændring af bilag XXI (Statistikker) til EØS-aftalen(statistikker om udgifter til sundhedspleje)
            
               
         
         
            
               BEGRUNDELSE
            
            
               1.BAGGRUND FOR FORSLAGET
            
            
               For at sikre den nødvendige retssikkerhed og ensartethed på det indre marked skal Det Blandede EØS-Udvalg indarbejde al relevant EU-lovgivning i EØS-aftalen så hurtigt som muligt efter vedtagelsen. 
            
            
               2.RESULTAT AF HØRINGER AF INTERESSEREDE PARTER OG KONSEKVENSANALYSER
            
            
               Udkastet til Det Blandede EØS-Udvalgs afgørelse (der er knyttet som bilag til dette forslag til Rådets afgørelse) har til formål at ændre bilag XXI (Statistikker) til EØS-aftalen med henblik på at indarbejde Kommissionens forordning (EU) 2015/359 af 4. marts 2015 om gennemførelse af Europa-Parlamentets og Rådets forordning (EF) nr. 1338/2008 for så vidt angår statistikker om udgifter til og finansiering af sundhedspleje
                  1
                i EØS-aftalen.
            
            
               Begrundelse for de ønskede ændringer, der indarbejder forordning (EU) 2015/359 i EØS-aftalen
            
            
               Relevante bestemmelser:
            
            
               Artikel 3 og 5 om indberetning af data om kurativ behandling af dagpatienter (HC.1.2), revalidering af dagpatienter (HC.2.2), langtidspleje (sundhed) af dagpatienter (HC.3.2) og virksomhedsfinansierede ordninger (HF.2.3).
            
            
               Begrundelse og foreslået løsning:
            
            
               Oplysninger om behandling af dagpatienter (kurativ, revalidering og langtidspleje) og virksomhedsfinansierede ordninger foreligger ikke for Liechtenstein og er ikke relevante på nationalt plan. I henhold til princip 11 i adfærdskodeksen for europæiske statistikker skal de europæiske statistikker tjene til at opfylde brugernes behov. Prioriterede behov skal opfyldes og afspejles i arbejdsprogrammerne for Eurostat og de nationale statistiske kontorer. Omvendt betyder dette, at statistiske data, der ikke opfylder brugernes behov, ikke bør indsamles.
            
            
               HC.1.2, HC.2.2, HC.3.2 – Data om behandling af dagpatienter (kurativ, revalidering og langtidspleje):
            
            
               Udbydere af sundhedsydelser i Liechtenstein registrerer kun data om deres aktiviteter i kategorierne pleje af indlagte patienter og pleje af ambulante patienter. Sondringen mellem pleje af ambulante patienter og pleje af dagpatienter er ikke fælles, og der er derfor ingen data til rådighed. Kurativ behandling af dagpatienter (HC.1.2) er imidlertid inkluderet i kurativ behandling af ambulante patienter (HC.1.3), revalidering af dagpatienter (HC.2.2) er inkluderet i revalidering af ambulante patienter (HC.2.3) og langtidspleje (sundhed) af dagpatienter (HC.3.2) er inkluderet i langtidspleje (sundhed) af ambulante patienter (HC.3.3).
            
            
               Derfor foreslås følgende tilpasning:
            
            
               "Liechtenstein er fritaget for at indberette separate data om kurativ behandling af dagpatienter (HC.1.2), revalidering af dagpatienter (HC.2.2) og langtidspleje (sundhed) af dagpatienter (HC.3.2), som inkluderes i data om henholdsvis kurativ behandling af ambulante patienter (HC.1.3), revalidering af ambulante patienter (HC.2.3) og langtidspleje (sundhed) af ambulante patienter (HC.3.3)."
            
            
            
               HF.2.3 – Virksomhedsfinansierede ordninger: 
            
            
               Oplysninger om virksomhedsfinansierede ordninger foreligger ikke i Liechtenstein. Desuden udgør udgifter til sundhedspleje i virksomheder en meget lille del af de samlede udgifter til sundhedspleje, og byrden med at indsamle disse oplysninger er derfor uforholdsmæssig. Liechtensteins fritagelse for at indberette data for HF.2.3 tages løbende op til revision af EØS-aftalens kontraherende parter på grundlag af oplysninger fra det statistiske kontor i Liechtenstein, som vil informere Eurostat i tilfælde af, at udgifterne til virksomhedsfinansierede ordninger ikke længere kan anses for at være ubetydelige.
            
            
               Derfor foreslås følgende tilpasning:
            
            
               "Liechtenstein er fritaget for at indberette data om virksomhedsfinansierede ordninger (HF.2.3). Denne fritagelse tages op til revision af Det Blandede EØS-Udvalg, hvis tal fra Liechtenstein viser, at udgifterne til virksomhedsfinansierede ordninger i Liechtenstein ikke længere er ubetydelige."
            
         
         
            
               3.JURIDISKE ASPEKTER AF FORSLAGET
            
            
               I henhold til artikel 1, stk. 3, i Rådets forordning (EF) nr. 2894/94 om visse gennemførelsesbestemmelser til EØS-aftalen fastlægger Rådet på forslag af Kommissionen den holdning, som skal indtages på Unionens vegne til de afgørelser. 
            
            
               Kommissionen forelægger udkastet til Det Blandede EØS-Udvalgs afgørelse til vedtagelse i Rådet som Unionens holdning. Kommissionen håber snarest muligt at kunne forelægge forslaget i Det Blandede EØS-Udvalg.
            
            
               2015/0299 (NLE)
            
            
               Forslag til
            
            
               RÅDETS AFGØRELSE
            
            
               om den holdning, der skal indtages på Den Europæiske Unions vegne i det Blandede EØS-Udvalg vedrørende en ændring af bilag XXI (Statistikker)
                   til EØS-aftalen
                  (statistikker om udgifter til sundhedspleje)
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 338, stk. 1, sammenholdt med artikel 218, stk. 9,
            
            
               under henvisning til Rådets forordning (EF) nr. 2894/94
                  2
                af 28. november 1994 om visse gennemførelsesbestemmelser til aftalen om Det Europæiske Økonomiske Samarbejdsområde, særlig artikel 1, stk. 3,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Aftalen om Det Europæiske Økonomiske Samarbejdsområde
                  3
                ("EØS-aftalen") trådte i kraft den 1. januar 1994.
            
            
               (2)I henhold til EØS-aftalens artikel 98 kan Det Blandede EØS-Udvalg træffe afgørelse om at ændre bl.a. bilag XXI (Statistikker) til EØS-aftalen.
            
            
               (3)Kommissionens forordning (EU) 2015/359
                  4
                skal indarbejdes i EØS-aftalen. Oplysninger om pleje af dagpatienter og virksomhedsfinansierede ordninger samt pleje af ambulante patienter og pleje af dagpatienter foreligger ikke i Liechtenstein, som derfor bør være fritaget for at indberette disse data.
            
            
               (4)Bilag XXI (Statistikker) til EØS-aftalen bør derfor ændres. 
            
            
               (5)Unionens holdning i Det Blandede EØS-Udvalg bør derfor baseres på det udkast til afgørelse, som er knyttet til denne afgørelse —
            
            
               VEDTAGET DENNE AFGØRELSE: 
            
            
               Artikel 1
            
            
               Den holdning, der skal indtages på Unionens vegne i Det Blandede EØS-Udvalg til den foreslåede ændring af bilag XXI (Statistikker) til EØS-aftalen, baseres på det udkast til Det Blandede EØS-Udvalgs afgørelse, der er knyttet til nærværende afgørelse.
            
         
         
            
               Artikel 2
            
            
               Denne afgørelse træder i kraft på dagen for vedtagelsen.
            
            
            
               Udfærdiget i Bruxelles, den .
            
            
               
                     På Rådets vegne
               
               
                     Formand
               
            
         
         
            
                  
                     (1)
                  EUT L 62 af 6.3.2015, s. 6.
               
               
                  
                     (2)
                  EFT L 305 af 30.11.1994, s. 6. 
               
               
                  
                     (3)
                  EFT L 1 af 3.1.1994, s. 3. 
               
               
                  
                     (4)
                  Kommissionens forordning (EU) 2015/359 af 4. marts 2015 om gennemførelse af Europa-Parlamentets og Rådets forordning (EF) nr. 1338/2008 for så vidt angår statistikker om udgifter til og finansiering af sundhedspleje (EUT L 62 6.3.2015, s. 6).
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den 16.12.2015
            COM(2015) 656 final
            BILAG
            DET BLANDEDE EØS-UDVALGS AFGØRELSE Nr. .../2015afom ændring af bilag XXI (Statistikker) til EØS-aftalentilforslag til Rådets afgørelseom den holdning, der skal indtages på Den Europæiske Unions vegne i det Blandede EØS-Udvalg vedrørende en ændring af bilag XXI (Statistikker) til EØS-aftalen
            
               
         
         
            
               BILAG
               
                  DET BLANDEDE EØS-UDVALGS AFGØRELSE Nr. .../2015
               af
               om ændring af bilag XXI (Statistikker) til EØS-aftalen
               
            
               DET BLANDEDE EØS-UDVALG HAR —
            
            
               under henvisning til aftalen om Det Europæiske Økonomiske Samarbejdsområde ("EØS-aftalen"), særlig artikel 98, og
            
            
               ud fra følgende betragtninger:
            
            
               (1)
                     Kommissionens forordning (EU) 2015/359 af 4. marts 2015 om gennemførelse af Europa-Parlamentets og Rådets forordning (EF) nr. 1338/2008 for så vidt angår statistikker om udgifter til og finansiering af sundhedspleje
                  1
                skal indarbejdes i EØS-aftalen.
            
            
               (2)
                     Bilag XXI til EØS-aftalen bør derfor ændres —
            
            
            
               VEDTAGET DENNE AFGØRELSE:
            
            
               Artikel 1
            
            
               Følgende punkt indsættes efter punkt 18z5 (Kommissionens gennemførelsesforordning (EU) nr. 205/2014) i bilag XXI til EØS-aftalen:
            
            
               "18z6.
                     32015 R 0359: Kommissionens forordning (EU) 2015/359 af 4. marts 2015 om gennemførelse af Europa-Parlamentets og Rådets forordning (EF) nr. 1338/2008 for så vidt angår statistikker om udgifter til og finansiering af sundhedspleje (EUT L 62 6.3.2015, s. 6).
            
            
               Forordningens bestemmelser gælder i forbindelse med EØS-aftalen med følgende tilpasninger:
            
            
               a)
                     Liechtenstein er fritaget for at indberette separate data om kurativ behandling af dagpatienter (HC.1.2), revalidering af dagpatienter (HC.2.2) og langtidspleje (sundhed) af dagpatienter (HC.3.2), som inkluderes i data om henholdsvis kurativ behandling af ambulante patienter (HC.1.3), revalidering af ambulante patienter (HC.2.3) og langtidspleje (sundhed) af ambulante patienter (HC.3.3).
            
            
               b)
                     Liechtenstein er fritaget for at indberette data om virksomhedsfinansierede ordninger (HF.2.3). Denne fritagelse tages op til revision af Det Blandede EØS-Udvalg, hvis tal fra Liechtenstein viser, at udgifterne til virksomhedsfinansierede ordninger i Liechtenstein ikke længere er ubetydelige."
            
            
               Artikel 2
            
            
               Den islandske og den norske udgave af forordning (EU) 2015/359, der offentliggøres i Den Europæiske Unions Tidendes EØS-tillæg, er begge autentiske.
            
            
               Artikel 3
            
            
               Denne afgørelse træder i kraft den […], forudsat at alle meddelelser er indgivet, jf. EØS-aftalens artikel 103, stk. 1*.
            
            
               
                  2Artikel 4
            
         
         
            
               Denne afgørelse offentliggøres i Den Europæiske Unions Tidendes EØS-afsnit og EØS-tillæg.
            
            
               Udfærdiget i Bruxelles, den […]. 
            
            
                  På Det Blandede EØS-Udvalgs vegne
            
            
                  Formand
            
            
                  
                     
                     
                     
                     
                     […]
            
            
                  
                  
                  Sekretærer for
                  Det Blandede EØS-Udvalg
            
            
                  
                     
                     
                     
                     
                     […]
            
         
         
            
                  
                     (1)
                  EUT L 62 af 6.3.2015, s. 6.
               
               
                  
                     (2)
                  [Ingen forfatningsmæssige krav angivet.] [Forfatningsmæssige krav angivet.]